De quin tema parla aquest text?
Greta Thunberg (/²ɡreːta ²tʉːnbærj/, transcripció segons l'alfabet fonètic internacional) (Estocolm, 3 de gener de 2003) és una activista mediambiental sueca. L'agost de 2018, als 15 anys d'edat, va començar a protestar a la rodalia del Riksdag (Parlament de Suècia), per la necessitat d'accions immediates per combatre el canvi climàtic i generar consciència sobre l'escalfament global.La seva «vaga escolar pel clima» va començar a atreure l'atenció als mitjans de comunicació i des d'aleshores s'ha convertit en una activista del clima. En resposta a la publicitat, la vaga escolar del moviment climàtic va començar el novembre del 2018 i es va estendre mundialment després de la Conferència de Canvi Climàtic de les Nacions Unides (COP24) el desembre del mateix any. El gener de 2019 va ser convidada a parlar al Fòrum Econòmic Mundial de Davos. Es calcula que el 15 de març de 2019, 1,4 milions d'estudiants a 112 països del món es van unir a la seva crida per protestar i fer vaga. Un esdeveniment similar on van participar estudiants de 125 països va tenir lloc el 24 de maig de 2019. El juliol de 2019, en representació de l'Organització dels Països Exportadors de Petroli (OPEP), el secretari general Mohammed Barkindo va declarar que Thunberg i altres joves activistes climàtics eren la «més gran» amenaça per a la indústria del combustible fòssil.Thunberg ha rebut diversos premis i honors pel seu activisme. Al març del 2019, tres membres del parlament noruec van nominar a Thunberg per al Premi Nobel de la Pau. El maig del 2019, als 16 anys, va ser presentada a la portada de la revista Time. Alguns mitjans de comunicació han descrit el seu impacte en l'escenari mundial com l'«efecte Greta Thunberg».
El text tracta sobre ciències ambientals.